โรงเรียนสาธิตมหาวิทยาลัยรามคำแหง ฝ่ายประถม

โรงเรียนสาธิตมหาวิทยาลัยรามคำแหง(ฝ่ายประถม) ตั้งอยู่ในมหาวิทยาลัยรามคำแหง แขวงหัวหมาก เขตบางกะปิ กรุงเทพมหานคร

**ประวัติ**
โรงเรียนสาธิตมหาวิทยาลัยรามคำแหง (ฝ่ายประถม)  ได้ก่อตั้งขึ้นโดย ศาสตราจารย์ประจำรังสรรค์ แสงสุข อธิการบดี ซึ่งตระหนักถึงความสำคัญของการศึกษาขั้นพื้นฐาน ได้มอบนโยบายให้ รองศาสตราจารย์นพคุณ คุณาชีวะ รองอธิการบดีฝ่ายสวัสดิการ จัดตั้งโครงการพัฒนาเด็กเล็กขึ้นในระยะแรก เพื่อลดปัญหาผู้ปกครองที่ไม่สามารถนำบุตรหลานไปฝากเรียนในโรงเรียนอนุบาล หรือสถานรับเลี้ยงเด็กในบริเวณใกล้เคียงที่พักได้ และเพื่อเป็นสวัสดิการแก่บุคลากรมหาวิทยาลัย ในปี 2537 จึงได้เปิดรับนักเรียนในชั้นบริบาล 2 ห้อง อนุบาล 1 ห้อง โรงเรียนได้พัฒนาด้านวิชาการและด้านบุคลากรจนโครงการพัฒนาเด็กเล็ก จึงได้เปลี่ยนรูปเป็นโรงเรียนอนุบาลรามคำแหง ในปี 2538 หลังจากนั้นโรงเรียนได้รับการสนับสนุนจากมหาวิทยาลัยและพัฒนาจนถึงชั้นอนุบาล 3 ซึ่งเป็นชั้นสูงสุดของโรงเรียน ผู้ปกครองที่เป็นบุคลากรของมหาวิทยาลัยก็ประสบปัญหาในการหาโรงเรียนให้บุตร จึงได้เรียกร้องให้โรงเรียนเปิดสอนชั้นประถมศึกษาต่อไป โรงเรียนสาธิตมหาวิทยาลัยรามคำแหง (ฝ่ายประถม) จึงได้จัดตั้งขึ้น โดยได้รับอนุมัติจากสภามหาวิทยาลัยรามคำแหง เมื่อวันที่ 15 ธันวาคม 2540 และเปิดรับนักเรียนชั้นประถมศึกษาปีที่ 1 ในปีการศึกษา 2541 เป็นต้นมา และได้ขยายชั้นเรียนถึงชั้นประถมศึกษาปีที่ 6 
ในปีการศึกษา 2546 ในปีการศึกษา 2544 โรงเรียนได้เปิดสอนโครงการภาคภาษาอักฤษ ชั้นอนุบาล1 โดยจัดประสบการณ์แบบบูรณาการ ( Integration ) แบบ 2 ภาษา (Bilingual) เน้นภาษาอังกฤษเป็นสำคัญ พร้อมทั้งสอนภาษาจีนควบคู่ด้วย  
ในปีการศึกษา 2548 โรงเรียนได้เปิดสอนโครงการศูนย์
์การศึกษาสำหรับเด็กพิเศษ ซึ่งเป็นการจัดการศึกษาให้สำหรับบุคคลที่มีความต้องการพิเศษ ได้แก่ เด็กที่มีความบกพร่องทางสติปัญญาและเด็กที่มีปัญหาความบกพร่องทางด้านการเรียนรู้ โดยทางโรงเรียนจัดให้นักเรียนได้มีโอกาสในการเข้าเรียนร่วมในชั้นเรียนปกติ ทั้งนี้เพื่อให้เด็กมีพัฒนาการทั้งทางด้านร่างกาย สติปัญญา อารมณ์ และสังคมได้สมวัย หรือสามารถพัฒนาได้สูงสุดตามศักยภาพ 
ในด้านวิชาการโรงเรียนจะเป็นต้นแบบของการจัดการเรียนการสอนแบบเตรียมความพร้อม จะเอื้อประโยชน์ให้กับอาจารย์ ข้าราชการ และ นักศึกษาในสาขาวิชาต่าง ๆ ที่เกี่ยวข้องกับการพัฒนาเด็ก ให้ใช้เป็นแหล่งค้นคว้า วิจัยและทดลองปฏิบัติการสอน เพื่อพัฒนางานวิชาการให้กว้างขวางออกไป ตลอดจนเปิดโอกาสให้ บุคลากรภายนอกที่สนใจงานวิชาการด้านนี้ ได้เข้ามาศึกษาดูงานเพื่อนำความรู้ไปใช้ในการพัฒนาเยาวชน ให้เติบโตเป็นประชากรที่มีคุณภาพของสังคม

**สัญลักษณ์**

**ตราสัญลักษณ์ประจำโรงเรียน**
ตราสัญลักษณ์ของโรงเรียนใช้ตราเดียวกันกับมหาวิทยาลัยรามคำแหง และโรงเรียนสาธิตมหาวิทยาลัยรามคำแหง ฝ่ายมัธยม คือ ตราพ่อขุนรามคำแหงมหาราช

**ข้อมูลทั่วไป**
 ตราประจำโรงเรียน : ตราพ่อขุนรามคำแหงมหาราช- สีประจำโรงเรียน : ชมพู-เขียว- ดอกไม้ประจำโรงเรียน : ชมพูพันธุ์ทิพย์- เพลงประจำโรงเรียน : มาร์ชสาธิตรามคำแหง,มาร์ชลูกพ่อขุนประถม- คำขวัญประจำโรงเรียน : หลานพ่อขุน ใจการุญ รู้คุณสังคม นิยมกีฬา ปัญญาสร้างสรรค์

**คำขวัญโรงเรียน**

*สาธิตรามงามน้ำใจใฝ่เรียนรู้ คู่ความดีมีวัฒนธรรมชี้นำสังคม 
รศ.นพคุณ คุณาชีวะ (๕ สิงหาคม ๒๕๕๐)


**สีและเครื่องหมายประจำโรงเรียน  **
 สีชมพู - สีเขียว - สีชมพู หมายถึง ความรักของพ่อแม่และครู- สีเขียว หมายถึง ชีวิตที่เจริญงอกงาม เป็นสีที่มาจากการรวมกันระหว่าง - สีน้ำเงิน  และ เหลือง (ทอง) อันเป็นสีประจำของมหาวิทยาลัยรามคำแหง 

**สถานที่ที่อยู่รอบโรงเรียน**
 ลานพ่อขุนรามคำแหง- สนามฟุตบอลราชมังคลากีฬาสถาน- สนามฟุตบอลของโรงเรียนสาธิตมหาวิทยาลัยรามคำแหง ฝ่ายมัธยม- สำนักกีฬา- สนามกีฬากลางมหาวิทยาลัยรามแหง- สถาบันคอมพิวเตอร์- คณะคณะเศรษฐศาสตร์- โรงเรียนสาธิตมหาวิทยาลัยรามคำแหง ฝ่ายมัธยม

**แหล่งข้อมูลอื่น**
หมวดหมู่:มหาวิทยาลัยรามคำแหง
รามคำแหง
สาธิตมหาวิทยาลัยรามคำแหง
สาธิตมหาวิทยาลัยรามคำแหง